Svensk politi avviser krav om pass
ARTIKKELEN ER OVER TRE ÅR GAMMEL Søndag kunne VG fortelle om en hel gjeng nordmenn strandet i Danmark. Grunnen var at busselskapet Nettbuss ville ikke slippe dem på bussen uten gyldig pass. Bakgrunn: Anders (18) og Peder (18) hadde ikke pass Administrerende direktør Ståle Nistov i Nettbuss Travel AS begrunnet situasjonen med et krav fra svenske myndigheter. – Vi får rett og slett ikke lov til å ta med folk uten pass, da risikerer vi å miste konsesjon til å drive med persontransport dersom det blir kontroll, sa Nistov søndag kveld. Nå tilbakeviser svensk politi hele kravets eksistens. I en e-post til VG skriver Jessica Wallner i Gränspolissektionen at også førerkort og nasjonalt utstedt ID-kort vanligvis godkjennes som legitimasjon. Høyre-politiker om passregler: – Føles naturligvis som et overgrep for mange – For politiet holder dette i en identitetskontroll, som jo er de kontrollene som transportørene skal gjøre. Det er imidlertid ikke noe som hindrer Nettbuss i å kreve pass ved disse kontrollene, skriver hun. Heller ikke i Danmark kreves gyldig pass for nordiske borgere, og turen fra Roskilde-festivalen og hjem til Norge skulle derfor være mulig å gjennomføre dersom man har annen nasjonalt utstedt legitimasjon enn pass.Norsk politi har i dag lagt ut ny informasjon om pass ved reiser mellom nordiske land på sin nettside. Her heter det at avtalen om passfrihet i Norden fortsatt gjelder. Du kan likevel bli bedt om å bevise at du er nordisk borger. Da må du ha med pass eller annen legitimasjon med foto og fødselsnummer. Eksempler på «annen legitimasjon» kan være førerkort eller bankkort.Robert Nygård, administrerende direktør i Nettbuss Express AB, er ansvarlig for bussene av typen som skulle frakte nordmennene hjem fra Roskilde-festivalen. Sikkerhetsblemme på Oslo Lufthavn: Utenlandspassasjerer ble sendt forbi passkontrollen Han skriver i en e-post til VG mandag ettermiddag at det ikke stemmer at alle deres passasjerer er nødt til å ha med seg passet sitt. Ifølge Nygård godtas også annet nasjonalt utstedt ID-kort. – Vi godkjenner, i tillegg til pass, et nasjoanlt ID-kort og førerkort. Dessverre er ikke et norsk bankkort å anse som gyldig ID-kort ifølge svensk politi, skriver han. De strenge kontrollene er et tiltak for å unngå sanksjoner fra myndighetene, ifølge Nygård. – Dersom politiet mener at Nettbuss ikke har oppfylt sine forpliktelser ved ID-sjekk, og dermed har sluppet inn noen som ikke har gyldig legitimasjon, kan Transportstyrelsen i Sverige sanksjonere oss med en avgift på 50.000 kroner per reisende. Hvis mer enn to slike avgifter forekommer, kan de til og med inndra selskapets lisens, skriver Nygård.Søndag kveld møtte VG tvillingbrødrene Anders og Peder Nyeggen (18), som måtte tilbringe en ekstra dag i Danmark etter flere dager på Roskilde-festivalen. Ingen i vennegjengen visste at Nettbuss, som de skulle reise hjem med, krevde pass for ombordstigning. – Vi hadde lest oss grundig opp på både politiets og Nettbuss' sider, men det sto ingen steder at bankkort ikke var tilstrekkelig, sa Peder Nyeggen søndag. Les også: Politiet snur om nye passregler Ståle Nistov presiserer at kundene skal få informasjon om at de må ha med pass når de kjøper billetter på nettsiden. – Vi skal dobbeltsjekke hvor tydelig informasjonen kommer frem på nettsidene. Vi forstår jo at dette er forferdelig kjedelig for dem som ikke har med seg pass, men vi har dessverre ikke noe valg, sa Nistov søndag.
Ifølge Nettbuss krever den svenske stat at alle deres passasjerer har med seg pass. Det stemmer ikke, opplyser svensk politi.